**RUTINER FOR ELEVER PÅ 1.- 7. TRINN SVARHOLT SKOLE OG SFO**

**RØDT NIVÅ, 25.08.20**

**SMITTEFOREBYGGENDE TILTAK:**

Det gjøres mange tiltak i alle deler av samfunnet som til sammen begrenser smittespredningen. Det er viktig å bruke tiltak som er tilpasset ulike situasjoner. Svarholt skole og Svarholt skole SFO sine tiltak er skissert nedenfor.

Ingen kan lastes dersom smitte i skolen/på SFO oppstår. Så lenge viruset sirkulerer i samfunnet, kan sykdom oppstå; det er ikke mulig å forhindre alle nye tilfeller. Det betyr at det kan komme smitte i skolen/på SFO, men tiltakene beskrevet her vil begrense smittespredning blant barn og ansatte i skolen/SFO.

**De tre grunnpilarene for å begrense smittespredning er i prioritert rekkefølge:**

1. Ingen syke skal møte på skolen
2. God hygiene og forsterket renhold
3. Redusert kontakt mellom personer

Disse smittevernsrutinene skal gjennomgås med alle elever på 1.-7. trinn.

**ELEVER SKAL KOMME PÅ SKOLEN:**

* Når de ikke har symptomer på sykdom
* Når de er symptomfrie etter gjennomgått luftveisinfeksjon
* Hvis en i husstanden har symptomer på luftveisinfeksjon, men ikke bekreftet covid-19, skal eleven møte på skolen som normalt. Disse skal imidlertid gå hjem fra skolen dersom de får symptomer.
* Elever med typiske symptomer på pollenallergi (kjent pollenallergi, rennende nese, rennende/kløende øyne) kan møte på skolen
* Elever kan komme på skolen med snør og sporadisk hoste etter luftveisinfeksjon så lenge allmentilstanden er god og de er tilbake i normal form

**NÅR SKAL ELEVER IKKE MØTE PÅ SKOLEN:**

* Elever med nyoppståtte symptomer på luftveisinfeksjon skal være hjemme inntil tilstanden er avklart
* Elever med milde tegn på luftveissymptomer og sykdomsfølelse skal ikke møte på skolen. De skal holde seg hjemme til de har vært symptomfire i 1 døgn.
* Elever som har fått bekreftet covid-19 skal være i isolasjon. Det er helsetjenesten som beslutter hvem som skal være i isolasjon og hvor lenge.
* Elever som er i nærkontakt (hustandsmedlem) til en person bekreftet med covid-19 skal være i karantene. Det er helsetjenesten som beslutter hvem som skal være i karantene og hvor lenge.
* Elever som blir syk i løpet av skolehverdagen drar hjem med en gang etter at skolen har vært i dialog med foresatte..
* Ta kontakt med kommunehelsetjenesten ved spørsmål

**GOD HYGIENE:**

God håndvask og god hostehygiene er viktig både på grønt, gult og rødt tiltaksnivå.

God hånd- og hostehygiene reduserer smitte ved alle luftveisinfeksjoner, også smitte med covid-19. Disse tiltakene skal redusere smitte via gjenstander og hender og redusere smitte ved hoste. Rene hender er det viktigste tiltaket mot slik indirekte smitte.

**HÅNDVASKRUTINE ELEVER:**

* Vaske hender når de kommer på skola
* Vaske hender før mat
* Vaske hender etter toalettbesøk
* Vaske hender ved synlig skitne hender
* Ved bytte av undervisningsrom
* Etter kontakt med kroppsvæsker (eksemeplves etter å ha pusset nese)
* Etter kontakt med dyr

**HOSTEHYGIENE:**

* Det anbefales å ha tørkepapir lett tilgjengelig til bruk. Har man det ikke tilgjengelig, anbefales det å bruke albuekroken når en hoster eller nyser
* Unngå å røre ved ansiktet eller øynene

**RUTINER RENHOLD:**

**Forsterket renhold utføres på utsatte områder:**

* Toaletter rengjøres to ganger daglig
* Engangspapirhåndklær og såpe er tilgjengelig, og søppel tømmes regelmessig
* Kopimaskinen rengjøres etter bruk
* Spisebord vaskes etter bruk
* Kontaktflater som pult, servant, lysbryter og dørhåntak og området rundt dørhåndtaket rengjøres om morgenen og etter lunsj.
* Leker og materiell som kun benyttes av en kohort, trenger ikke daglig rengjøring.
* Utendørs lekeapparater trenger ikke daglig rengjøring
* Dekketøy og bestikk vaskes i oppvaskmaskin etter gjeldende rutiner

**SKOLEHVERDAGEN**

* De ansatte vil fremdeles ivareta elevenes behov for fysisk omsorg og sørge for at alle elever opplever trygghet, tilhørighet og trivsel.
* Elevene har hver sin sitteplass
* Det er nok utstyr til alle elever i rommet
* Elevene deler ikke nettbrett eller PC, der det lar seg gjøre.
* Rengjøre nettbrett og tastatur etter bruk, i de tilfellene elevene må dele på dette.
* Daglig uteskole
* Bruk av våtservietter og/eller alkoholbasert desinfeksjon når gruppene er ute på tur

**REDUSERT KONTAKT MELLOM ELEVER OG MELLOM ELEVER OG ANSATTE**

Redusert kontakt med andre vil minske risiko for smitte fra personer som ikke vet at de er smittsomme. Det overordnede målet med kontaktreduserende tiltak er å begrense smittespredning mellom personer og å begrense antall kontakter. Dette letter arbeidet med smittesporing og hindrer at hele skolen må stenge ved påvisning av smitte hos en elev eller ansatt.

Det er en fordel at barna ikke omgås mange andre barn på fritiden.

**Fysisk kontakt:**

* Unngå håndhilsing og klemming
* Hold avstand så langt det lar seg gjøre

**Organisering av kohorter:**

* Det etableres kohorter.
	+ For elevene på 1.-4. årstrinn anbefales det opp til 15 elever i en kohort.
	+ For elevene på 5.-7. årstrinn anbefales det opp til 20 elever i en kohort.
	+ Kohortstørrelsen kan tilpasses lokale forhold og størrelsen på klassen
* En ansatt følger sin kohort.
* Kohortene bytter klasserom i minst mulig grad.
* Ansatte fra kohort 1 kan avhjelpe i kohort 2, og motsatt
* To kohorter kan samarbeide for praktisk gjennomføring av skoledagen, fortrinnsvis utendørs
* Kohortene (som ikke samarbeider) bør ha ulike lekeområder ute. De kan bruke uteområder etter hverandre og det er ikke nødvendig å rengjøre områdene før bytte.
* Flere kohorter kan være ute samtidig. For å holde avstand mellom kohortene kan uterommet deles i soner.
* Skolekohortene opprettholdes også på SFO, så lagt det er mulig.
* Kohorter som ikke samarbeider kan passere hverandre og være kortvarig i samme område (inntil 15 minutter)
* Kohorter som ikke samarbeider kan oppholde seg i samme rom, såfremt det kan være minimum to meters avstand mellom kohortene, over lengre tid.
* Kohortene kan bytte sammensetning ukentlig etter helg.

**Spesielt for 5.-7. trinn:**

* Ansatte bør komme til klasserommet slik at ikke kohorten trenger å bytte rom
* Elever og ansatte innen en kohort oppfordres til å holde avstand til hverandre, helst en meter

**Tetthet i grupper:**

* Elevene har hver sin sitteplass
* Det er ikke nødvendig å begrense elevers vanlig bevegelser i klasserommet
* Alle barn har egen spise- og aktivitetsplass på SFO
* Elevene må unngå trengsel på vei inn og ut av undervisningslokalene, i garderober og på toaletter
* Oppstillingsplassene utenfor klasserommene er merket med en meters avstand
* Økt bruk av utetid og uteskole. Særlig for SFO anbefales det i størst mulig grad at aktiviteter foregår ute.

**Romfordeling:**

* 1. klasse gruppe 1 benytter sitt klasserom
* 1. klasse gruppe 2 benytter det innerste rommet på SFO-basen
* 2. klasse gruppe 1 benytter sitt klasserom
* 2. klasse gruppe 2 benytter 3. klassen sitt klasserom
* 3. klasse benytter MOT-rommet
* 4. klasse gruppe 1 benytter sitt klasserom
* 4. klasse gruppe 2 benytter klasserommet mellom 8. og 10. klasse
* 5. klasse benytter sitt klasserom
* 6. klasse benytter sitt klasserom
* 7. klasse benytter sitt klasserom

**Fordeling av voksne:**

* 1. klasse gruppe 1 Josefine Magnussen og Guro Jakobsen
* 1. klasse gruppe 2 Torun Andersen/Beate Danielsen og Helene Nilsen
* 2. klasse gruppe 1 Vivian Wiik
* 2. klasse gruppe 2 Kine S. Johansen (Kristoffer etter 01.02.21) og Lars Jørgen Hagen
* 3. klasse Gunn Tunstad og Sovleig Sjøstedt
* 4. klasse gruppe 1 Christiane Øyen
* 4. klasse gruppe 2 Halvor Odden
* 5. klasse Are Sørebø
* 6. klasse Anne Fugelli Bjerke og Bergljot Hofstad
* 7. klasse Lars Jørgen Hagen og Cicilie Mørk

**På starten og slutten av dagen:**

* Alle elever på 1.-4. trinn starter og slutter til samme tid. Starttid kl 09:00. Sluttid kl. 14:30
* Elevene på 5.-7. trinn starter 09:00 og slutter 14:00. Det vil bli tilsyn med skysselevene fra kl. 14:00-14:30

**Friminutt:**

* Elevene oppfordres til å holde avstand i friminutt
* De voksne ute hjelper elevene med å holde avstand (minner dem på det)
* Skolegården vil bli oppdelt i områder. Det vil bli laget egne planer for hvilke områder de enkelte gruppene kan benytte. Gruppene rullerer på områdene i løpet av dagen. To kohorter deler et område. Dette ut fra fast oppsett.
* Elevene på 1. – 3. klasse benytter hovedinngangen i gulbygget ved oppstart, friminutt og avslutning av dagen.
* Elevene på 4. og 5. trinn benytter de to nedre inngangene på rødbygget ved oppstart, friminutt og avslutning av dagen.
* Elevene på 6. og 7. trinn benytter hovedinngangen ved oppstart, friminutt og avslutning av dagen.
* Teamene organiserer tilsyn med elevene.

**SKOLESKYSS:**

* Bruk av offentlig transport til og fra skolen begrenses der det er mulig
* Ved bruk av offentlig transport, bør elevene holde avstand til andre i henhold til råd om bruk av offentlig transport
* Elevene må holde avstand mens de venter på offentlig transport

**MAT OG DRIKKE:**

* Skolekantina vil ikke ha åpent i høst.
* Alle elever må ha med seg egen matpakke og drikke.
* De elevene som har melkeklipp eller juiceklipp vil få utdelt melk eller juice på skola. Drikka hentes av en voksen i gruppa.
* Det blir mulighet for å kjøpe melk/juiceklipp slik at elevene kan få utdelt melk eller juice.
* Mikrobølgeovnene kan ikke brukes.
* Alle elever sitter på sin plass og spiser, de kan ikke sitte rundt felles bord.

**SAMHANDLING MED FORESATTE OG FORELDREMØTER:**

Gjennomgøring av større enkeltarrangementer må gjøres i henhold til gjeldende anbefalinger fra Folkehelseinstituttet og Helsedirektoratet.

* Ved rødt tiltaksnivå anbefales det ikke å arrangere foreldremøter eller andre større samlinger.
* Digitale møter anbefales.
* Ved rødt nivå bør utviklingssamtalene erstattes med digitale møter. Hvis det likevel må gjennomføres samtaler med oppmøte, følges disse tiltakene:
	+ Vask hender før og etter samtale
	+ Hold minst en meters avstand mellom ansatte og elev/foresatte

Svarholt skole, 25.08.2020

Mette Løvdal

Rektor